floriandebaene/DutchDraCor4ML huggingface dataset:
Ic salt van achteren best houwen met sijn staerte
tis een bijtebau godt wil ons beschermen
acharmen acharmen eijlacen acharmen
tre over al Roscam in pace / dorst ic ic sou gaen vijgen
baert lacht dat sij schatert
wat swijcht toch
Ic en can niet swijgen
van lachen is mij mijn cracht ontsoncken
Ic wijlde ic een alf wijwater hadde gedroncken
tis al quaet gespuijs dees alsten end dees maeren
mijn nues is mijn genesen van groten vaeren
Ja wat hout toch tpaert ist niet een proper spel
wert slechts mijn nues ghien koevoet dan vaer ic wel
want so waer ic heel bedorven / dat soude mij schaen
Ic en sout over die pensmerct niet durven gaen
die penswijfs souden mijn nues wijllen hebben
Ou tis waer ic sou ratelen bij gans ribben
want dit wijf en compt ijmmer niet angestrecken
wel wat ramp mach u nu weer gebrecken
Ic moet ratelen sijdij al keij
hoe beesgijn hoe ho eij eij eij eij
nunc dimittis O O O wat suldij maecken
O heijlich sinte Joest van wilsenaecken
custeleijson custeleijson O beesgijn neef
gans doot twas daer over die screef
nu moet mijn nues een koevoet werden
O beesgijn neef daer en moet ghij niet overterden
quam twijf sij brack mij die blase rechtevoert
Och mijn nues mijn nues moort moort moort
Ic beve recht of ic die stuijpen crege
gans doot dalf is mijt tpaert uute weghe
aij nues nu wardij ewich confuijs
Ic wijl al mijn macht gaen lopen thuijs
en ic sal mijn gaen wapenen dats den besten raet
Ghij moet eerst drincken eer ghij gaet
hout daer siet dat is ongesoden bier
gans loughen
aij aij de weerwolf is hier
Ic gae loopen esurientes domine
god behoe mijn noes en thele lijf mee
hach hach haij hij is wech
Rasch ruijmen wij die stee
dat wij eerst thuijs connen of twaert te grof
wat wij en waerens niet
wij en weten daer niet of
dus gaen wij wij sullen sonder mincken
te samen noch praten hij sals gedencken
plonus een koolschudder
En als ict winne waer om en soudt ict niet verdrincken
dees wijfs maecken mij al confuijs
wat maectij in de tavarn wat pluijnis compt thuijs
maer ghien bier soe goet dan vorsch uutet vat
dat smorgens gewonnen is moet tsavonts doer tgadt
so en salmen mij mijt ghien gelt betijgen
hoe salse nu mijn nues connen gecrigen
laetse nu comen moeder die de varckens droech
en heb ict an die maen niet quaet genoech
en sou sij noch van mijn nues een koevoet maecken
g plunis
wat gad segen u nout
En u mee plunis
hoe staen die saecken
benedijste hoe siedij dus noijt vreemder Ruijter
wel hoe sie ic
wat ramp hebdij an uwen snuijster
gaedij uut monnen wat neen ic meens
hoe siedij aldus
wat dats alleens
ten is ghien noot dat ict elx brieve al bijn is bues
wat machment niet weeten
Jae ghij Ick heb die maen inde nues
wie heefter die ingesteken lieve man
segtet mijn toch
eij ghans eij die can
hij heeft mij doen lijden grouwel groot
wijllen wij gaen om een pintgijn
Drincken steect mijn liever doot
tdrincken is im mij qualick bedeegen
wat maer een pintgijn
neen ic hebber die maen duer in mijn nues gecregen
ghij en criecht mij niet meer om te drincken
gaet ghij vrij sij mocht u ock wel crencken
ghij en criech mij om drincke smeren noch suijpen
En wat sou die maen in u nues cruijpen
vant drincken wilt mijn dat gewagen
gaet vraechtet u wijf sij heeft mijn water gedragen
sij staet tonsen en wascht hoort haer eens spreken
wat ten is die maen niet
wat swicht dat u die moert moet steecken
ken ic die maen niet swijcht stijl ghij sot
en voel ic daer in mijn nues niet een grote dot
sout die maen niet sijn wat sout bedien
wat doet desen bras of en latet ons sien
ic sal u raet geven ist dat ic can
Doet af doet af doet af
Sijnder nergens ghien weerwolven dan
of ghien nacht merrij die haer verborgen heit
wel waerom datte
gans heij mijn nues is mijn ontseijt
dus moet ic wel thoe sien watter geschiet
Ic en sijer ghien maen
ghij en verstaets u niet
hadde ghijt ghij waerter lang voer geseten
En hoe coemse in u nuese
En dat suldij weeten
wee mij dat mij dat lot gevallen tjan
als wij drincken dan steeken wij in die can
onse noes als wij den bodem alf sien staen
Trouwen Jaewij
En so isser vant bier een maen
onder in die can wilt dat wel nopen
Dats is waer
En die maen is in mijn noes gecropen
ken hadde mijn dagen noijt meerder pijn
Ic hadde veel liever drie warf doot te sijn
ten is vrijlick ghien dinc om mee te Jocken
ghans hoij van anxt soude ic schier versocken
ic plach ock mijn nues in die can te douwen
Siet toe die maen en is niet te betrouwen
ic sie nu wel sij heeft meinige nues verplet
Ic plach daer ock om te dencken altemet
tsavonts alsmen die maen niet en siet een lange pose
waerse dan gevaren is
Dan is sij ergents in een dronckaerts noese
nu is sij in de mijn ic woude dat sij waer verhaert
gans hoij mijn nues is mee somtijts tmoet sijn verclaert
mee ontstelt als ic tsavonts te veel gedroncke hebbe
mijn startken en mij corte rebbe
tschijnt al doer smeten en duer goijt
Dat doet die maen
maer dat en hoorde ic noijt
dats een quaet ding ic souder drincken om laten
Ic en drinck niet meer
Ick sout daer ock om haeten
die maen Jae ic veech drincken uute
een molder
Ontbeijt heb ic quaet bier of isser ghien gelt in schuijte
waer blijven mijn suijpers mijn droncken quanten
De edele sancten mijn beste calanten
nout ende plonis dit moet wat bedien
daer en sal ghien vergaring sijn of ic hebse gesien
enen dach in een Jaer luttel of wat
sij waren hier altits met die beck int vat
wat ou en alsmen vanden quaden praet
so coompt hij gemeenlick mijn wel verstaet
sietse hier beij comen waer willense nu op die vaert
waer heen goe mannen
Ist een weerwolf
wat neent tijs onse waert
waer heb ic u verloren waer neemdij de keer
wijllen wij eens gaen drincken
Och neen men drincter niet meer
tis tot minent al ander gestelt
wat ic sal u borgen / hebbdij ghien gelt
gaen wij drincken vrolijck een poese
Ic en mach niet drincken
waerom gaen wij
Och neen Ic heb die maen d in die noese
drincken neen men brengter mij niet meer aen
hoe hebdij die tijmmerluij int hooft
neen die maen die maen
In mijn noes ic heb te veel gepoijt
Ic bijn een out dronckaert men dat en hoorde ic noijt
de maen van drincken en heb ic noijt / geweten
doet u noes seer
Och Jae hij
maer die wijfs hebben se u anstucken gesmeten
of ghij hebter op gevallen ten is niet el
wat sout die maen sijn
This die maen dat weet ic wel
die waersegster wetet ock uut te leggen
Die waersegster
Jae Jae ic sout u seggen
want ghij sijt twie fijne secrete knechten
woudij mij siet een stick berechten
dat ic u vragen sou sonder merren
Jae wij wat ist
Ic en sou niet derren
quamt uut ic souder bij verseren
en soudijt niemant seggen
neen wij als mannen van eeren
tsal heijmelijck blijven al hier ontrent
Och ic waer ock ewich geschent
wistent die sommige het waer mij een groot verdriet
suldijs niemant seggen
wat neen wij vraechtet vrij
Of mijn noes niet koevoet achtich en siet
waerom dat wat sijn die saecken
Die mare seij mij seij souder een koevoet of maecken
en duncter mijn ock een beginsel of te wesen
wat mare
Die waersegster daer ic ginc om mijn noes te genesen
so mij tot onsent reden die vrouwen
maer this al boverie
Dat soudij wel weeten / haddijt paert gehouwen
ghij en quamt u dagen noijt tot vreemder feeste
wat paert
sij dee mijn een paert houwen dat quaeste beeste
het huppelde het smeet / oft de ramp geslegen / hae
mogelijck thadt dorst condijt ghien drincken geven
Jae dattet ock die maen in die noes gecregen // hae
het sprang wel twiewarf uut sijn spoer
wel wat dedij hem dan
Ick rateldet in sijn oor
om dattet een alf niet en sou haelen
Bij gans doot this boverij altemalen
ghij vervaerde het paert dus mostet springen
wijl ic u seggen tsijn al gemaecte dingen
dat darf ick mij vrijlijck wel vermeten
wat en voel ic mijn noes niet
Dije wijfs hebben u gestoten en gesmeten
en wijldij die rechte waerheijt hier of verstaen
ghij sult u beij houwen en thuijswaert gaen
of ghij geheel versmoert waert suldijt an stellen
Dan sult ghij sien wat sij bedriven sellen
en doen sij u eijt wilt dan u leet wreecken
Ic en deet om al die werelt niet
Sij souden ons die blaes brecken
of clophalsen sij sijn veel te quaet
Sout ock bovereij wesen
Ic seg u Jaet
dus gaet vrij thuijs
wij en souden niet dorven
Ick weet ons raet
ghaet ghij thuijs of ghij droncken waert / en doet en mengelhaelen
ic sal mee comen of vragen ofter wat is te malen
en schicken mij bij u al waert haer leet
wat segdijer thoe nout
Bijloo plonis ic en weet
wat wij sijn drije tegen twie
wat ic bijn bereijt
alsoudense mij smiten en ock bekijven
hier mee adiju
maer molder ghij en moet niet achterblijven
of wij blijven daer beij bij ghans paert
Ic seg u neen nu adieu
nu adieu heer waert
wij sullent avontueren / godt geef ons goet geval
maer ic ducht die maen wederom comen sal
En waert geraecte ghij ant paert
wat ic vantet in die stal
ic wed hij salt wel laten uut drincken te gaen
wacharm tpaert dat wasser qualick aen
met dat ratlen meer tliep weer tot sijnder cribben
Ick wilde dat ic den koolschudder so een mochte hebben
mijnen man maer hij staet noch op tegen mijn
mer den uwen hebben wij wel uutgerecht
Jae rustich en fijn
hij salt wel gedencken gelooft dat vrij
nu wel an sal ic u geleijen of ghij mij
en compt die maen niet so sijnt glasaecken
com ic sal u leijen
neen maer ghij sult best den dronckaert maecken
dus her her sij sullen ons saen hebben gehoort
ousic ou
wel wat is daer
al versmoort al versmoort
hael bier hael bier ic breng elc een beecker
Baert u man is al droncken
wat lieve dronckaerts wellecoen seecker
is die maen al ree uut u sin
hael bier hael bier
gans longen sij sijnder eerst gans in
gaet haelt haer bier / sij worden nu tsamen getroost
Daermen wast daer soect die man sijn cost
ic breng hem thuijs en slae hem gae
Die maen sal weer comen
Ic en vrager niet nae
haelt bier sidt neer plonis / ic bijn al buijs
hout daer is bier
tsal best sijn Ic hou sij sijn nu al thuijs
maer moeder ghans wat dese wijfs versieren
neen is moeter een raet tegen stieren
want tsoe mijn sjaers schaen menich gelach
tsijn twie die beste drinckers dien ic oijt sach
dus en moeten sij mijn ter noot niet falen
wie is daer
Is hier al gemaelt of salmer maelen
this nu goede wint misselijck of hij overdreef
godt segen u heer waert
Ou molder neef
gans paert noch moet eens gedincken
compt suijpt eens
ken heb ghien dorst
wat ghij moet eens drincken
wij en hebben maer rechts deerste can
Sijt bij om een biercken
Ic heb alden dach geseten tjan
en ic heb noch een oertgijn waer dat verbuijst
dan ghae ic bijsen
Och griet noijt en quamen ons saecken so Juijst
hier is die patroon ock vander galeijen
haelt vrij biers genoech sij moeten nu reijen
al tsamen tegen ons vuijst tot desen tijen
ghij sult die maen nu hebben alle drien
dat beloof ic u moechdij slechts sluijmen
Ick breng u een oort
Ic en mach niet meer
singende
Ick wachts drie duijmen
molder neef ic warde al versmacht
Ic brenget u weeder
Drincket uut ic wacht
al dronckt get ock uut gans hoenderbout dan
Daer isser een wech
molder ghij steect u nues in die can
de maen sal u ock comen an gerolt
Ic brengt u
Daer sitter noch een en kickebolt
Och moeder gans quam diederdebij
Ic brengt u ghij
hoegen moet hoegen moet ic souwer noch veel of drincken
haer vrendelijcke oghens wincken
wel hoer ic u meer
hoort dat keelken clincken
sij sijn alle drie in domo gedroncken
slaeptij ou
wat sij liggen en roncken
al warent varckens dus elck hem spoe
sij sien heel buijs
Thoe thoe dan thoe
sij sullent morgen malcander wijten en wenen
ten quam noijt bet te pas
griet smitende
Elck anvaerder nu een
ghij die en ic dese so gaen wij int ronde
die maen boven die maen boven
molder smitende
Die sonne mee te gronde
baert smitende
die maen die maen
nout smitende
die starre met den staerte
smitse doot ic verschuerdese metten monde
baert en griet tsamen
Die maen boven die maen
plonis smitende
Die sonne me te gronde
weert u vrij griet
Och ic wijlde ic daer buijten stonde
en ic vleijs sou derven tot inden maert
Die maene die maen
Die starre mijtten staert
smijt vrij wij sijn nu al gevaert
Och griete griete
Och baert baert
noijt dus bedrogen ic bijn doortout
smijt vrij doot molder
wat segdij nu nout
nu siedij hoe ghij hebt gecregen die maen
die sonne die sonne val aen val aen
gheringe wijlt elck u biecht hier sprecken
Och wat wijldij ons doen
Beij die keel osteecken
hier molder her flux mijtter hitten
Ghenae lieve man
neen ghij sulter voor sijtten
ic worp u op een mishoep seg lelicke dregge
of segt mij die waerheijt
Och ic salt u al seggen
u wijf heeftet gedaen en tfeijt bedreven
Ic en heb u seper niet gesmeten
This waes ghij hebt hem slechts die nues wat gewreven
ic en dees niet want ic daer buijten muijter // was
Sij heeftet mijn geraen
Jae was dat die maen // die in mijn snuijter // was
soumen om een buijck vol biers also gecruijst // sijn
ic meende dattet mijnt tbier gedaen hadt sout van u vuijst // sijn
gans longen dat sal u eewich berouwen
met sinnen nout mit sinnen
Och hoort toch sij wast die u tpaert deet houwen
int perck // int schijn van een oude meere
Dat ic so ratelde
Och Jae
nu wordt ic uut mijn sin al weere
nout nout en wijldij niet verslaen
die sonne die sonne
Die starre metten staert
Die maen die maen
die maen in die noes bij ghans rebben
en van waer quamt paert
Ic haeldet vander crebben
nout sij begoot u
Daerom suldij ock een te drincken hebben
hout daer siet elc wat eij ghij arghe teven
her her die keel of die keel af
Och niet lieve nout
ke laetse leven
sij sullen haer beteren tot allen tijen
wat ic avontuer immers mijn wijf
Ic sal haer beij die noesen af snijen
of die keel of mit dit mes so en sijn wij niet meer gequelt
her her flux her
wat nout ghij en selt
Ic bidder voer en sij sullen u beloven hier
hoe dicwils ghij gaet drincken wijn of bier
sij en sullen daer niet tegen seggen een haer
sij en soudens niet doen
Och wij belovent u voerwaer
gaet drincken als ghij wilt wij en worden niet bues
wij en sullen u niet meer schelden
Schelden maer die maen in die nues
quaem die noch weer twaer om u leven gedaen
baert en griet
Och neense seecker
soe maect u dan van hier te gaen
of ic slae u beij u hoofden of met een
Och mijn rugghe mijn rugge
Och mijn steert been mijn steertbeen
Isser die maen niet in
gaedieu daer gaet die waersegster heen
gaet rijdt nu uut ghij hebt tegen den alft gesproken
ha maen maen
maer molder nu heb ic mijn leet gewroken
al mijn leet is van mij geweken vlugge
En wijst ic niet dattet enckel boverije was
Die maen is van u noes geweken in haer luijder rugge
dus gaen wij vrij drincken om den prijs
Die maen en sal soe niet weer comen
Dat is waer wij sijnt nu al wijs
dus gaen wij vrij drincken wij en criegen ghien turbacie
beminde neempt danckelick
Ons sijmpel collacie
al valtet slecht elck wilt in duechden verstaen
als ghij ijmant siet die droncken is
Denct dat in sijn nues is die maen
steect ghij uwen nues in die can so weetijt tbescheijt
Tsijn die van bruijsel
Tuwaerts altijt bereijt
met siel met lijf om vruechts vermeren
wij bevelen u altesamen die heer der heren
Fijnijs
Bemijnt die waerheijt
De wellustige mensch
Quaet gelove
Vleijschelijcke sin
Eertsche solaesheijt
Dagelijckse predicatie
Begeerlijcheijt van ogen
Eegiericheijt
Luxurie
Overdaet
Deerste samblant
Tweede samblant
Corte weelde
Eerstsche mensch
Den dach van triubulatie
Gramschap goods
gratie goods
Dopperste mogentheijt
[De wellustige mensch]
Item hier begint een spreeckende Prologe vant tspel genaempt Den
						wellustigen mensch..
edele oft onedele die hier sijt present
tVerstant wilt innen van dat wij beginnen
als honich suijgende bijkens ongenschent
Constlusige sinnen van buijten en binnen
Al sijn wij pellicaennisten niet constich bekent
nochtans streckt tot Conste al ons begeren
Daerom wij hier comen vrijmoedich omtrent
om een sinnelijck spel u te presenteren
Vanden wellustigen mensch die hem ginck keren
tot het gebruijck van werltsche ijdelheijt
Niet achtende goods gracij oft haer goddlijcke Leren
die sij hem inblies want hij werden verleijt
Door quaet gelooff en vleijschlijck sin die hem maeckten bereijt
om met den schadt der boosheijt sijn Lust te boeten
Als breder int vervolch sal werden verbreijt
want hem daegelijcks duijsent perijckelen ontmoeten
So datmen in alle ijdelheijt den mensch sach wroeten
volgende des werrelts samblant tot allen stonden
Twelck voor sijn siel maeckten een cleijn versoeten
om dat hij was vallende in mennichte der sonden
Maer sijn corte weelde hoort dit vermonden
en mocht bij hem niet Lange blijven noch duijren
Want goods gramschap heeft hem overgesonden
tswaert der wraecken twelck hem dede truijren
En den geessel der plaegen die hij most besuijren
so dat hij alle verganckelijcke vreucht most affsnijen
Want hij worden gequelt om sijn sondige cuijren
met oorloch / pestilentij / en diere tijen
Die hem aen alle canten quaemen bestrijen
en hebben groot Lijen // den mensch aengedaen
Maer den mensch siende aen allen sijen
dat hij met sulcke benautheijt was bevaen
en dat hij den doot niet sou mogen ontgaen
so heeft hij sijn toevlucht tot den heer genomen.
Die door sijn gratije den mensch weer heeft ontfaen
want hij wil niet versmaen die tot hem comen
en hij heeft hem bevrijt van sulcke verdomen
affnemende de plaegen die hem mochten quellen
Om dit hier te spelen sullen wij niet schromen
maer sonder beromen van ons constich voorstellen
Ist dat wij faeijlgeren wilt ons niet mellen
als Momus gesellen // maer wilt met ons verduldich // sijn
Hoort na ons saluteeren so wij van outs schuldich // sijn
En door sijn gracij hout alle ding int wesen
en door sijn gratije hout alle ding hout int wesen.
Bewaer onsen stathouder op dat hij ongelaeckt
altijt mach blijven in eeren gepresen
en door sijn gracije alle ding hout int wesen
Wij bidden dat vrientschap mach sijn geresen
toschen onsen schout en die loffelijcke heeren
burgemees ters en schepenen die wij midts desen
met ootmoedighe salutacij vereeren
Wenschende dat sij mogen administreeren
recht en Justije int haerlemsche dal
En op dat vree ende vrientschap mach vermeeren
tusschen ons en ons broeders van Lieft boven al.
So groeten wij haer vriendlijck met een blij geschal
om dat sij vervult sijn met constige practijcken
Oock die in Liefden getrou sijn groot en smal
groeten wij vriendlijck want ons Trou moet Blijcken
En die Jonge scholieren die in const niet beswijcken
willen wij niet vergeten in ons salutacije
Voorts alle borgers en vreemden armen en rijcken
die herwaerts quamen strijcken op dese stacije
Die wenschen wij dat godt alle blamacije
van haer wil nemen en haer weer gerijven
met vreucht en welvaert tot elcken spacije
op dat vreed en eendracht eens mach beclijven
Waer door twist en discoort sullen moeten wech blijven
en verde drijven uuijt haerlemsche prieel
Wij bidden u Altsaemen ghij mannen ende wijven
bewaert wel u buijdels naer ons beveel
Op dat ghij naemaels niet en maeckt crackeel
door tverlies us gelts naer ons oorconden // plaen
Hoort siet en swijcht wij beginnen van stonden // aen
.lanck. 83 reug/ finis volcht de Cluijts prologe van Ronsefael
Goede borgers altsaemen die hier sijt gecomen
om ons te sien spelen wilt u niet stooren
Al sal nu geen wijsheijt van ons werden vernomen
goede borgers altsaemen die hier sijt gecomen
Wij bidden wilt ons daerom niet verdomen
want den tijt eijscht nu om vreucht te oirboren
om ons te sien spelen wilt u niet stooren.
Om alle swaermoedicheijt te versmooren
waer door vrolickheijt sou mogen cesseren
Sullen wij pellicaennisten u een cluijt doen hooren
weerdich om te belachen voor vrouwen en heeren
Van een boer genaempt Ronsefael een man van eeren
wiens soon tielebuijs wesende noch Jong van daegen
en plomp int verstandt nochtans had begeeren
Om te hijlicken tegens sijns vaders behaegen
Waerom den vader hem wel mochte beclaegen
om dat desen geck hem so qualijcken droech
Segende dat hij wouw sijn herdraegen
want sijn vader hadt geseijt tot sijn ongevoech
Dat hij geboren was een heel Jaer te vroech
dies hij hem niet tot hijlicken mocht stellen
Maer hoe Licht oft swaer sijn vader dit woech
hij wou herdraegen sijn nae sijn vermellen
Hij hielt oock niet op sijn vader te quellen
tot dat hij hem gelooffden dit te sullen doen
Al hoortmen noijt van sulcke sotte rellen
nochtans ginck hem den vader hier toe spoen
En gaff te kennen een vroevrou met moede coen
die desen saeck aennam met haer Jonckwijff
Daerom sij namen desen mallecapproen
en staecken hem in een sack noijt sotter bedrijff
Draegende op een berrije desen katijff
tot dat hij in slaep viel tot sijnnen confoort
Doen setten sij hem neder sonder gekijff
en Lieten hem so Leggen voor een poort
van een baghijn hoff nu hoe de saeck ginck voort
sal u den cluijt wel breder verclaeren
Wij bidden u staet stil met goet Accoort
en wilt u buijdels oock wel bewaeren
Wilt u gelt Liever voor den armen spaeren
dan voor den pickaerts subtijl van sinnen
Hoort siet en swijcht wij gaen terstont beginnen
finis lang 43 regelen
Item Hier begint het spel van sinnen genaempt den wellustigen Mensch / en
						smenschen Crancheijt de parsonages sijn dese.
1... De wellustige mensch...... een man rijckelijck gecleet
2... De gratie goods een geestelijcke parsonage int blau
								gecleet
3... Quaet gelove/ een sinneken achter gecleet als een
								duijvel
4... Vleijschelijcke sin/ een sinneken achter gecleet als een
								doot
5... Eertsche solaesheijt een waerdinne
6.... Dagelijckse predicatie als een priester staende op een
								stoel
7... Begeerlijcheijt van ogen een coppel
8... Eegiericheijt een vrouwe costelijck ende Lichtveerdich
9... Luxurie een hoere gecleet ende is een vrouwe
10... Overdaet een vrouwe als een hoere gecleet
11... Der werrelt samblant twee gilden /
12... Corte weelde een man met een Luijte
13... Dopperste mogentheijt sittende in eenen throon
14...Gramschap goods een man int root gecleet int aensicht
								bloedich
15... Den dach van triubulatie een gewaepent man
16... Der werrels samblant twee gilden der werrelt
Den wellustigen mensch achter hem hebbende de gratie goods de wellustige
						mensch preeckt
Den wellustigen mensch
Heijda heijda wel op Licht harte ontbindt u stringen
laet den geest ontspringen Laet ons vrolijck singen
heij wie sal mijn Lustighe naetuere dwingen
die in allen dingen // nu heeft voorspoedicheijt
mijn crachten tot alle solaesheijt dringen
wie sout mijn ontvringen // oft tonder bringen
ick die van godt begaeft ben sonderlingen
rijckdom schadt wijsheijt en cloeckmoedicheijt
omringen mijn / in alder overvloedicheijt
gedient met behoedicheijt // van maerten en knaepen
mijn selven regeer ick met alle vroedicheijt
weeldige woedicheijt // is mijn betraepen
Ick eete / ick drincke / ick stae op / ick gae slaepen
mijn goet is geschaepen // daer ick mach op Leven // siet
heij laet mij godt hier / ick sou om den hemel geven // niet
Quaet gelove een sinneken
Wa dats gesongen...........
Vleeschelijcke sin een sinneken
Wad dats seg ick // een Liet
verstae ick tbediet // tis hooge gesproocken
Hebdijt gehoort maetgen.....
Ick Lach hier gedoocken
had icker gebroocken // tspel hadt moeten inden
Willen wij hem bij gaen
Vleijschelijcke sin.
Jae wij als vrinden
die hem int strick binden // van veel ijdel gebodts
Quaet gelove.
Kijckt wie staet achter hem
Vleeijschelijcke sin.
Tis de gratij goods
t'dunckt mij wadt sodts // die volcht hem altijt naer
Siet hijse niet peijnsick
Vleeijschelijcke sin
Hij sou een goet Jaer
hij en achtse niet een haer // hij kentse naulijck
Sij staet op hem en siet wel also blauwlijck
oock swijcht sij flauwlijck // sij mach seg ick gestoort // sijn.
Sij mach wel swijgen // sij mach niet gehoort // sijn
hij mocht oock verdoort // sijn / wou sij te veele spreecken
Quets ick sal die gratije goods van hem steecken
mach ick onbesweecken // blijven dat ick bin
ick ben quaet gelove
En ick vleijschelijck zin
die hem sal bringen in daertsche dolatie
Ghij maeckt temptatije.....
En ghij murmeratije........
Deur u compt blamatije...
Ghij sticht alteratije
swerrels natije // hout ghij in erruere
Ghenoch van dien / ghaen wij seg ick deurre
den mensche veurre in sijn ontmoetenisse
Doet ghij dant twoort......
Biet ghij hem groetenisse......
met een versoetenisse sijn hoocheijt vercleert
Vleeschelijcke sin.
Gegroet sijt notabelste in wijsheijt expeert
Wiens fame is vermeert.....
Wiens persoon is geexalteert.....
Totten hemel assendeert....
Vleeschelijcke sin
Ghij sijt Lieff en weert....
Van elck een begeert....
Geluckich genegeert......
Wiens Leven anveert // alder gerusticheijt
Ghij moecht wel heeten den mensche der wellusticheijt
gheen inbrusticheijt // en mach u hinderen
Niemant en can u eere verminderen